|  |  |  |
| --- | --- | --- |
| **Nr.** | **Comentariu/Propunere** | **Răspuns** |
|  | Solicităm creșterea valorii maxime eligibile până la 5 milioane euro deoarece la nivelul unui ambulatoriu care nu a beneficiat de investiții, doar partea de dotare medicală (esențială în procesul de diagnosticare) depășește 2-3 milioane euro la o unitate cu peste 5 specialități medicale autorizate. | Valorile minime si maxime eligibile ale proiectelor din cadrul apelurilor dedicate infrastructurii pentru servicii de sănătate , respectiv :  **Obiectivul specific 8.1** ” Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate :   * **Operațiunea A – Ambulatorii ;** * **Operațiunea B-** **Centre comunitare integrate ;**   **Obiectivul specific 8.2** ” Imbunătățirea calității și a eficienței îngrijirii spitalicești de urgență” :   * **Operațiunea A – Spitale regionale** ; * **Operațiunea B** **– Unități de primiri urgențe ;**   **au fost furnizate de către Ministerul Sănătății,** în calitate de autoritate centrală competentă în domeniul Sănătății, acestea fiind raportate la alocarea totală și la indicatorii din cadrul POR 2014-2020 aferenți acestui domeniu.  Indicatorii de realizare din cadrul POR 2014-2020 aferenți infrastructurii de sănătate care determină valorile minime/maxime eligibile ale proiectelor sunt :   1. **1S36** - Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii) – VALOARE TINTA (2023) - **280 UNITĂȚI** 2. **1S37i** - Unități de primiri urgențe/compartimente de primiri urgențe - VALOARE TINTA (2023) - **35 UNITĂȚI** 3. **1S39**  - Spitale regionale construite - VALOARE TINTA (2023) - **3 UNITĂȚI** |
|  | Reformularea prevederii menționate la Cap 2.3.2 – Completarea și justificarea bugetului cererii de finanțare pg.13/59 după cum urmează :  ”Solicitantul va transmite spre avizare Ministerului Sănătății documentele care vor fi solicitate de către acesta, pentru obținerea avizului de oportunitate a investiției conform Ordinului Ministrului Sănătății nr. 1376/2016, alături de lista dotărilor/echipamentelor din cadrul cererii de finanțare pe structura Modelului D.  Ministerul Sănătății va da avizul favorabil numai dacă Lista dotărilor/echipamentelor este întocmită în conformitate cu Strategia Națională de Sănătate și respectă prevederile acesteia”  Propunem stabilirea și publicarea în cadrul Ghidului a unei liste de documente pe care le poate solicita Ministerul Sănătății pentru obținerea avizului de oportunitate. | Avizul Ministerului Sănătății nu mai reprezintă un document obligatoriu de anexat la depunerea cererii de finanțare. |
|  | Introducerea tuturor județelor în cadrul Anexei 12. Lista județelor prioritare identificate în Planurile Regionale de Sănătate. | Anexa nr. 12 la Ghidul Solicitantului cuprinde doar județele identificate ca fiind deficitare în privința infrastructurii ambulatoriilor în secțiunile ” 3.5.1 Diagnosticarea situației actuale și principale deficite” sau ” 3.5.2 Obiective strategice regional și plan de dezvoltare” ale punctului ” 3.5 Dezvolatrea facilităților de îngrijire în regim abmulatoriu clinic și paraclinic” din ”Capitolul 3 Planul Regional privind serviciile de sănătate pentru regiunea.....” din cadrul fiecărui Plan regional privind serviciile de sănătate din fiecare Regiune în parte, așa cum au fost ele aprobate prin **Ordinul ministrului sănătăţii nr. 1.376/2016 pentru aprobarea Planurilor regionale de servicii de sănătate cu modificările și completările ulterioare . ( Ordinul Ministrului Sănătății nr. 963/2017 )** |
|  | În grila de evaluare tehnică și financiară (anexă la ghidul solicitantului) sunt avantajate orașele mici, municipiile reședință de județ având un punctaj extrem de scăzut.  Vă rugăm să revizuiți grilel de evaluare astfel încât inclusiv municipiile (orașele mici) să poată accesa aceste fonduri. | Finanțarea acordată domeniului sănătății prin intermediul Programului Operațional Regional este integrată **Obiectivului Tematic 9 - Incluzine socială și Obiectivului Specific 8.1 – „**Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”.  Acesta presupune coordonarea investițiilor spre zonele mai sărace, defavorizate, marginalizate, în special către cele din zonele rurale, cu scopul de a reduce inegalitățile în ceea ce privește starea de sănătate a populației si de a mari accesul acesteia la serviciile de sănătate .  De asemenea, precizăm că doar anumite județe au fost identificate ca fiind prioritare în ceea ce privește investițiile în infrastructura ambulatoriilor conform Planurilor Regionale de Sănătate, de aceea Ordinul Ministrului Sănătății nr. 1240/25.10.2017 de aprobare a criteriilor specifice pentru prioritizarea investițiilor privind consolidarea infrastructurii mbulatoriilor materializează modalitatea în care aceste asăecte vor fi puse îm practică.  În consecință, schimbarea propusă ar îndepărta posibilitatea realizării obiectivelor propuse în Program pentru care Comisia Europeană a aprobat finanțarea. |
|  | Capitolul 3.3 Criterii de evaluare tehnică și financiară, punctul 3. Se consideră neeligibile cererile de finanțare care implică exclusiv...activități de dotare. Coroborat cu capitolul ”Listă de termeni – Activități de dotare” considerăm restrictive aceste prevederi. În cazul Operațiunii 8.2.B Unități de primire urgențe se consideră eligibile cererile de finanțare în care valoarea estimată a lucrărilor (valoarea estimată a lucrărilor necesare funcționării/autorizării acestora) excede valoarea estimată a lucrărilor (cu autorizație de construire). Solicităm această modificare deoarece, conform ghidului solicitantului este eligibilă doar suplimentarea dotărilor, ceea ce presupune achiziția de echipamente medicale moderne, noi, cu valoare mare. | Precizarea a fost eliminată.  Conform prevederilor Ghidului specific al solicitantului, **acțiunile sprijinite orientative, eligibile în cadrul proiectului, pot fi:**  • reabilitarea/modernizarea/extinderea/dotarea **infrastructurii ambulatoriilor existente**;  • reabilitarea/modernizarea/extinderea/dotarea **infrastructurii** pentru înfiinţarea de **noi ambulatorii prin transformarea spitalelor mici, ineficiente**;   * reabilitarea/modernizarea/extinderea/dotarea infrastructurii în vederea **relocării ambulatoriilor existente ;** * accesibilizarea spațiului destinat serviciilor medicale și a căilor de acces * asigurarea/ modernizare utilităţilor generale şi specifice ( inclusiv branşarea la utilităţi pe amplasamentul obiectivului de investiții); * **achiziţionare dotări pentru infrastructura ambulatoriilor.** |
|  | Capitolul 3.3 Criterii de evaluare tehnică și financiară, punctele 8 și 10. Ghidul Solicitantului nu prevede situația ambulatoriilor integrate, respectiv prin Ordin al mInistrului Sănătății este aprobată structura unității medicale spitalicești cu un singur ambulator integrat, dar mai multe specialități (inclusiv pediatrie, psihiatrie) care își desfășoară activitatea în clădiri separate. Cum se acordă punctajul ? Se consideră că ambulatoriul este unicul furnizor public de servicii medicale nespitalicești din localitate?  Se acordă punctaj la criteriul 10, chiar dacă nu este vorba de spital de specialitate ci de secție/clinică de specialitate arondată spitalului județean (nu există unități medicale separate, ci un singur spital) ? | Punctajul aferent criteriului 8 din Grila de evaluare tehnică și financiară, se acordă unui ambulatoriu integrat ( chiar dacă acesta își desfășoară activitatea în mai multe clădiri separate) doar în situația în care acesta este unicul furnizor de servicii medicale nespitalicești din localitate.  În acest sens, soliciatantul va depune o adresă/adeverință eliberată de către Casa de Asigurări de Sănătate Județeană.  Punctajul aferent criteriului 10 din Grila de evaluare tehnică și economică, se acordă doar în situația în care, fie ambulatoriul fie unitatea sanitară/medicală în structura căreia se află, este de specialitate ( pediatrie/psihiatrie) . |
|  | Capitolul 3.3 Criterii de evaluare tehnică și financiară, punctul 11. În cazul în care un UAT a avut încheiat un contract de finațare pentru modernizare ambulatoriu prin Programul AOPerațional Regional 2007-2013, contract care a fost reziliat, cum se acordă punctajul ? Considerăm acest criteriu restrictiv. | În situația în care, pentru proiectul depus în cadrul POR 2007-2013, contractul de finanțare a fost reziliat, nu se va acorda nici un punctaj la criteriul nr. 11 din Grila de evaluare tehnică și financiară. |
|  | Capitolul 4.1 Anexele la depunerea cererii de finanțare, punctul 22 Anexa 9 – Macheta pentru proiectele generatoare de venituri.  Propunem renunțarea la această anexă obligatorie, în condițiile în care apelurile se adresează exclusiv UAT-urilor și activitățile care se vor desfășura în infrastructura reabilitată nu generează venituri. | Conform prevederilor Ghidului Specific al Solicitantului  ” **Sunt neeligibile proiectele generatoare de venituri nete, conform secțiunii 2.7 a prezentului ghid.**  **Acest aspect va fi asumat de către solicitant prin Declarația de eligibilitate, model anexă la prezentul Ghid.**  **Pentru a putea verifica dacă proiectul propus este sau nu proiect generator de venituri nete, solicitantul are la dispoziție Macheta de analiză financiară, anexă la prezentul ghid**”  De asemenea, vă recomandăm sa parcurgeți secțiunea 2.7 din cadrul Ghidului solicitantului. |
|  | Grila CAE nu include nici o referire la Avizul de oportunitate aliberat favorabil de către Ministerul Sănptății, document solicitat la depunerea cererii de finanțare conform capitolului 4.1, punctul 1. Vă rugăm să includeți verificarea existenței acestui document în Grila CAE. | Avizul Ministerului Sănătății nu mai reprezintă un document obligatoriu de anexat la depunerea cererii de finanțare. |
|  | La capitolul 3.2 Eligibilitatea proiectului și a activităților se menționează ca și activități eligibile ”reabilitarea/modernizarea/extinderea/dotarea infrastructurii ambulatoriilor existente; reabilitarea/modernizarea/extinderea/dotarea infrastructurii pentru înființarea de noi ambulatorii prin transformarea spitalelor mici, ineficiente”.  Având în vedere aceste aspecte, este eligibil un proiect care vizează reabilitarea/modernizarea/extinderea unui corp de clădire din cadrul unui spital în cadrul căreia a fost ambulatoriul spitalului dar datorită condițiilor existente acesta a fost mutat într-o altă clădire în afara spitalului, în vedera localizării aici a tuturor activităților ambulatoriul spitalului respectiv.  Credem că acest lucru este necesar și ar trebui să fie eligibil, ținând cont că toate criteriile de eligibilitate ar fi îndeplinite, în plus acesta situându-se într-un județ deficitar din punct de vedere al infrastructurii de ambulatoriu . | Este permisă depunerea proiectelor care vor fi doar de dotări conform prevederilor Ghidului Specific  Conform prevederilor Ghidului specific al solicitantului, **acțiunile sprijinite orientative, eligibile în cadrul proiectului, pot fi:**  • reabilitarea/modernizarea/extinderea/dotarea **infrastructurii ambulatoriilor existente**;  • reabilitarea/modernizarea/extinderea/dotarea **infrastructurii** pentru înfiinţarea de **noi ambulatorii prin transformarea spitalelor mici, ineficiente**;   * reabilitarea/modernizarea/extinderea/dotarea infrastructurii în vederea **relocării ambulatoriilor existente ;** * accesibilizarea spațiului destinat serviciilor medicale și a căilor de acces * asigurarea/ modernizare utilităţilor generale şi specifice ( inclusiv branşarea la utilităţi pe amplasamentul obiectivului de investiții); * **achiziţionare dotări pentru infrastructura ambulatoriilor.** |
|  | În cazul beneficiarilor care nu contractează activitatea de management de proiect, unde se va regăsi această activitate în liniile bugetare din devizul general?  În conformitate cu HG 907/2016, linia bugetară 3.7 Consultanță include 3.7.1 Management de proiect si 3.7.2 Audit financiar .  Atfel , dacă beneficiarul alege să nu contractaeze un consultant pentru managementul proiectului și deci sub-linia bugetară 3.7.1 va avea valoarea 0, această activitate, obligatorie, se va putea regasi în lista de activități ? | S-a eliminat prevederea din cadrul ghidului solicitantului care menționa corelarea denumirii activităților cu denumirea liniilor din devizul general. |
|  | ” Pentru lucrările/echipamentele/dotările pentru care nu există standard de cost se vor prezenta documente justificative  Propunem ca astfel de documente justificative să nu fie solicitate și pentru dotări de tipul obiectelor de inventar. | Conform prevederilor ghidului specific al solicitantului:  ” Pentru echipamentele și/sau lucrările pentru care nu există standard de cost se vor prezenta documente justificative care au stat la baza stabilirii costului aferent. ” |
|  | În situația în care există un singur spital județean dar care își desfășoară activitatea în mai multe clădiri, unele proprietatea UAT Județ , alte clădiri proprietatea UAT Municipiu, trebuie definit mai clar:  Care UAT este eligibil pentru a solicita finanțare? Uat care are în subordine unitatea medicală sau UAT proprietarul clădirii?  În acest caz se aplică prevederile pct 1 b) forme asociative între UAT-uri și care UAT asigură cofinanțarea de 2% ? Proprietarul clădirii ? | Conform prevederilor ghidului specific al solicitantului :  **A) Categoriile solicitanților eligibili sunt :**   1. **Unităţile administrativ-teritoriale**, definite conform Legii administraţiei publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată. 2. **Parteneriate între UAT și unități sanitare publice** cu personalitate juridică proprie care au în componență unul sau mai multe ambulatorii. În acest caz, **Lider-ul de proiect/parteneriat** va fi Unitatea Administrativ Teritorială.   B) Solicitantul de finanțare face dovada dreptului de proprietate/administrare asupra imobilului – obiect al proiectului /imobilelor/obiecte ale proiectului, la data depunerii cererii de finanțare (teren + construcții) |
|  | Ghidul Solicitantului nu prevede situația ambulatoriilor integrate, respectiv prin Ordin al Ministrului Sănătății este aprobată structura unității medicale spitalicești cu un singur ambulator integrat, dar cu mai multe specialități (inclusiv pediatrie, psihiatrie) care își desfășoară activitatea în clădiri separat, avînd proprietari diferiți (UAT Județ, UAT Municipiu). Câte cereri de finanțare se pot depune în acest caz? | Conform prevederilor Ghidului specific al solicitantului :  ” **O cerere de finanțare va include o singură clădire publică în cadrul căreia unitatea sanitară își desfășoară activitatea**. ( eg: în cazul în care un ambulatoriu își desfășoară activitatea în mai multe clădiri ) cu excepția situației în care :  există clădiri tip corpuri/secții/pavilioane etc., construcții individuale, amplasate în aceeași localitate și în același perimetru/parcelă/adresă (care au număr cadastral comun sau numere cadastrale alăturate), în cadrul cărora se desfășoară/se acordă asistență medicală ambulatorie. În acest caz, o cerere de finanțare poate cuprinde una, mai multe sau toate aceste clădiri (componente) care vor face obiectul proiectului, în condițiile prevăzute în prezentul Ghid.  Pentru a fi eligibil, solicitantul de finanţare/fiecare membru al parteneriatului, după caz trebuie să aibă personalitate juridică.  Nu există restricţii cu privire la numărul partenerilor.  Liderul parteneriatului se va identifica clar în toate documentele aferente proiectului.  În cazul unui parteneriat, acordul de parteneriat încheiat în scopul implementării proiectului, va fi anexat la Cererea de finanţare, însoțit de documentele ce dovedesc eligibilitatea partenerului.  Modelul recomandat de acord de parteneriat este cel din Ghidul general.  **În cazul în care, un solicitant care se încadrează în condiţiile de eligibilitate prevăzute în prezentul ghid, deține în proprietate mai multe unități sanitare, acesta poate depune mai multe cereri de finanțare cu respectarea principiului enunțat anterior.**” |
|  | Clădirea în care îșî desfășoară în prezent activitatea ambulatoriul se află în proprietatea orasului și se regăsește la parterul unui bloc de locuințe.  În prezent își desfășoară activitatea 5 cabinete medicale familiale, 8 cabinete de specialitate, cabinete care acoperă aproape toate segmentele importante ale serviciilor medicale.  Vă rugăm să ne sprijiniți în a afla dacă putem considera eligibilă finanțarea unității medicale mai sus amintită unde se găsesc cabinetele medicale, considerând că modernizarea și dotarea cabinetelor sunt conforme cu obiectul axei prioritare | Proiectul descris poate fi eligibil numai în situația în care sunt îndeplinite în mod cumulativ toate condițiile de eligibilitate detaliate în ghidul specific. |
|  | În Ghidul solicitantului, secțiunea 3.2 punctul 3 este menționat că Sunt neeligibile cererile de finanțare care implică exclusiv una din următoarele variante:  Activități de dotare; Lucrări care nu se supun autorizării ;Construcția de clădiri noi)altele decât cele care se încadrează în definiția extinderii)”  Atsfel prin acest criteriu de eligibilitate al proiectului și al activităților se limitează posibilitatea solicitanților de a depune un proiect în care valoarea estimată a dotărilor excede valoarea estimată a cheltuielilor aferente restului de activități din cadrul acestuia. | Este permisă depunerea proiectelor care vor fi doar de dotări conform prevederilor Ghidului Specific  Conform prevederilor Ghidului specific al solicitantului, **acțiunile sprijinite orientative, eligibile în cadrul proiectului, pot fi:**  • reabilitarea/modernizarea/extinderea/dotarea **infrastructurii ambulatoriilor existente**;  • reabilitarea/modernizarea/extinderea/dotarea **infrastructurii** pentru înfiinţarea de **noi ambulatorii prin transformarea spitalelor mici, ineficiente**;   * reabilitarea/modernizarea/extinderea/dotarea infrastructurii în vederea **relocării ambulatoriilor existente ;** * accesibilizarea spațiului destinat serviciilor medicale și a căilor de acces * asigurarea/ modernizare utilităţilor generale şi specifice ( inclusiv branşarea la utilităţi pe amplasamentul obiectivului de investiții); * **achiziţionare dotări pentru infrastructura ambulatoriilor.** |
|  | Consiliul Județean intenționează să reabiliteze și să modernizeze corpurile B și C ale Ambulatoriului Integrat de Specialitate din cadrul Spitalului Județean de Urgență.  În prezent , în cadrul acestor corpuri funcționează 4 cabinete medicale private cu spațiul proprietate privată. Restul spațiilor sunt:spații administrative (proprietate publică) aferente spitalului și spații (cabinete) cu funcțiunea medicală proprietate publică. | **Conform prevederilor ghidului specific al solicitantului,**  ” Sunt neeligibile cererile de finanțare care includ ambulatorii ale căror spații au fost vândute, cu excepția cererilor de finanțare care vizează exclusiv dotări. ” |
|  | Având în vedere că prevederile Ghidului solicitantului – Condiții specifice de accesare a fondurilor pentru Apelul de proiecte POR/2017/8/8.1/8.1.A/1/7 regiuni Operațiunea A -Ambulatorii fac referire exclusiv la ”spitale”, vă rugăm să ne comunicați în ce măsură sunt eligibile unitățile sanitare organizate ca Institut conform OMS nr. 1012/09.06.2011.  De asemenea, referitor la Criteriul de evaluare nr 9, vă rugăm să introduceți în forma finală a Ghidului, posibilitatea ca în cadrul evaluării să se considere similară forma juridică de Institut cu forma juridică de Spital. | Conform Legii nr. 95/2006 privind reforma în domeniul sănătății:  Articolul 13  (1) Institutele sau centrele de sănătate publică sunt instituţii publice regionale sau naţionale, cu personalitate juridică, în subordinea Ministerului Sănătăţii, şi care coordonează tehnic şi metodologic activitatea de specialitate în domeniul fundamentării, elaborării şi implementării strategiilor privitoare la prevenirea îmbolnăvirilor, controlul bolilor transmisibile şi netransmisibile şi a politicilor de sănătate publică din domeniile specifice, la nivel naţional şi/sau regional.\*\*)  Articolul 169  (4) Din punct de vedere al învăţământului şi al cercetării ştiinţifice medicale, spitalele pot fi:  a) spitale clinice cu secţii universitare;  b) institute.  Articolul 170  (1) În înţelesul prezentului titlu, termenii şi noţiunile folosite au următoarele semnificaţii:  (j) institutele şi centrele medicale clinice - unităţi de asistenţă medicală de specialitate în care se desfăşoară şi activitate de învăţământ şi cercetare ştiinţifică-medicală, de îndrumare şi coordonare metodologică pe domeniile lor de activitate, precum şi de educaţie medicală continuă; pentru asistenţa medicală de specialitate se pot organiza centre medicale în care nu se desfăşoară activitate de învăţământ medical şi cercetare ştiinţifică ; |
|  | Vă rugăm să ne comunicați dacă este eligibil un proiect care presupune extinderea ambulatoriului integrat existent prin modernizarea și extinderea imnobilului fostei unități saniatre policlinica cu plată din altă locație . | Proiectul descris poate fi eligibil numai în situația în care sunt îndeplinite în mod cumulativ toate condițiile de eligibilitate detaliate în ghidul specific. |
|  | Referitor la criteriul de evaluare nr 8 din grila ETF, vă rugăm să ne comunicați cum se va puncta un proiect care prevede modernizare și extindere ambulatoriu integrat pentru specialitatea pe cardiologie și chirurgie cardiovasculară, având în vedere că, la acest moment , nu există un astfel de ambulatoriu nici în municipiu , nici în Regiune. | Punctajul aferent criteriului 8 din Grila de evaluare tehnică și financiară, se acordă unui ambulatoriu integrat doar în situația în care acesta este unicul furnizor de servicii medicale nespitalicești din localitate.  În acest sens, soliciatantul va depune o adresă/adeverință eliberată de către Casa de Asigurări de Sănătate Județeană. |